ส่วนที่ 1

ข้อมูลสรุป

1. ธุรกิจหลัก

ธุรกิจส่วนใหญ่ของบริษัท ลากูน่า รีสอร์ท แอนด์ โฮเท็ล จำกัด (มหาชน) ดำเนินการอยู่บริเวณ
ลากูน่า ภูเก็ต ซึ่งเป็นรีสอร์ทแบบครบวงจร ตั้งอยู่บนเกาะภูเก็ต ในประเทศไทย
การดำเนินงานของกลุ่มโรงแรม สามารถสรุปได้ดังต่อไปนี้

โรงแรม

ภายใน ลากูน่า ภูเก็ต ประกอบด้วยโรงแรม 4 แห่ง ซึ่งบริษัท ลากูน่า รีสอร์ท แอนด์ โฮเท็ล
จำกัด (มหาชน) เป็นเจ้าของ หรือมีส่วนเป็นเจ้าของ ได้แก่

-   โรงแรมบันยัน ทรี ภูเก็ต ประกอบด้วยห้องพักแบบวิลล่าที่มีรูปแบบเฉพาะตัว จำนวน 148 หลัง
    โดยเป็นบ้านพักแบบมีจากุชชี่ จำนวน 32 หลัง และอีก 116
    หลังเป็นบ้านพักพร้อมสระว่ายน้ำภายในที่พัก ดูแลบริหารโดย บริษัท บันยัน ทรี โฮเท็ล แอนด์
    รีสอร์ท จำกัด

-   โรงแรมดุสิต ลากูน่า รีสอร์ท ประกอบด้วยห้องพัก และห้องพักแบบสวีทจำนวน 226 ห้อง
    ภายใต้การบริหารงานของบริษัท ดุสิต โฮเท็ล แอนด์ รีสอร์ท จำกัด

-   โรงแรมเชอราตัน แกรนด์ ลากูน่า ภูเก็ต ประกอบด้วยห้องพัก ห้องพักแบบสวีท และบ้านพัก
    จำนวน 415 ห้อง ภายใต้การบริหารงานของบริษัท เชอราตัน โอเวอร์ซีส์ เมเนจเม้นท์
    คอร์ปอเรชั่น

-   โรงแรมลากูน่า บีช รีสอร์ท ประกอบด้วยห้องพัก และห้องพักแบบสวีท จำนวน 254 ห้อง
    ภายใต้การบริหารงานของกลุ่ม ลากูน่า ภูเก็ต

โดยโรงแรมเหล่านี้เป็นโรงแรมระดับ 5 ดาวและแข่งขันอยู่กับโรงแรมในตลาดระดับบนของภูเก็ต
(ซึ่งยังคงมีคู่แข่งในจำนวนที่จำกัดอยู่)
ภูเก็ตนับเป็นสถานที่ท่องเที่ยวสำหรับการพักผ่อนบนชายหาดในวันหยุด โดยมีคู่แข่งสำคัญคือ บาหลี
ในเอเชียตะวันออกเฉียงใต้ แม้ว่าจะมีภัยพิบัติเกิดขึ้นที่ภูเก็ต
ซึ่งส่งผลกระทบต่อธุรกิจการท่องเที่ยวของภูเก็ตในช่วงหลายปีที่ผ่านมา
ความนิยมต่อการท่องเที่ยวที่ภูเก็ตยังคงแข็งแกร่งและคาดว่าจะได้รับความนิยมต่อไปในอนาคต

นอกจากนี้บริษัทฯ ยังเป็นเจ้าของโรงแรมบันยัน ทรี กรุงเทพ ซึ่งบริษัทฯ ได้ซื้อมาในเดือนมีนาคม
2548 โรงแรมมีห้องพักแบบสวีท จำนวน 216 ห้อง และดูแลบริหารโดยบริษัท บันยัน ทรี โฮเท็ล
แอนด์ รีสอร์ท จำกัด โรงแรมบันยัน ทรี กรุงเทพ จัดเป็นโรงแรมระดับ 5 ดาวด้วยเช่นกัน
และแข่งขันกับตลาดอสังหาริมทรัพย์ระดับบนจำนวนมากในกรุงเทพฯ
ส่งผลให้มีการแข่งขันกันทางด้านราคาอย่างสูง

อีกทั้งบริษัทฯ ได้ลงทุนในกิจการต่างประเทศ โรงแรมบันยัน ทรี ลิเจียง ซึ่งเปิดดำเนินการในปี
2549 ที่สาธารณรัฐประชาธิปไตยประชาชนจีน โดยเป็นการร่วมทุนกันระหว่างบริษัท ลากูน่า บันยัน
ทรี จำกัด (บริษัทย่อยของบริษัทฯ) และบริษัท บันยัน ทรี โฮลดิ้งส์ จำกัด
โรงแรมนี้ประกอบด้วยบ้านพักหรูหรา 55 หลัง ภัตตาคาร บาร์ สปา ร้านสินค้าที่ระลึก
สถานที่ออกกำลังกาย และการบริการทัวร์

อสังหาริมทรัพย์

ธุรกิจพัฒนาอสังหาริมทรัพย์ในและรอบ ลากูน่า ภูเก็ต ได้กลายเป็นธุรกิจหลักในช่วงหลายปีที่ผ่านมา
โดยมีการพัฒนาอสังหาริมทรัพย์ที่เสร็จสมบูรณ์แล้วในปัจจุบัน
และที่ได้มีการวางแผนไว้ในอนาคตอันใกล้ มีรายละเอียดดังต่อไปนี้

-   ไอส์แลนด์ วิลล่า เป็นโครงการคอนโดมิเนียมขนาดเล็กที่ผนวกเข้ากับโรงแรมเชอราตัน
    แกรนด์ ลากูน่า ภูเก็ต หน่วยห้องพักมีไว้ขายให้กับบุคคลทั่วไป
    เจ้าของห้องอาจให้กลุ่มบริษัทเช่าห้องพัก โดยทำสัญญากับบริษัท เชอราตัน โอเวอร์ซีส์
    เมเนจเม้นท์ คอร์ปอเรชั่น เป็นผู้บริหารจัดการหาผลประโยชน์ตอบแทนจากการลงทุนนี้

-   0อัลลามันดา ลากูน่า ภูเก็ต เป็นโครงการคอนโดมิเนียมขนาดใหญ่
    และไม่ได้ผนวกเข้ากับโรงแรมใดๆ หน่วยห้องพักได้ถูกขายให้กับบุคคลทั่วไปแล้ว
    และเจ้าของห้องอาจได้รับผลตอบแทนจากการลงทุน โดยทำสัญญาให้บริษัท บันยัน ทรี โฮเท็ล
    แอนด์ รีสอร์ท จำกัด บริหารจัดการหาผลประโยชน์
    และเนื่องจากห้องชุดส่วนใหญ่ในโครงการนี้ ได้ถูกขายออกไปแล้ว ดังนั้น บริษัทฯ
    จึงไม่ได้มีส่วนเป็นเจ้าของ หรือบริหารงานโครงการนี้

-   ลากูน่า โฮมส์ เป็นโครงการพัฒนาที่ดินจัดสรรมีทั้งหมด 54 แปลง เรียงรายรอบๆ สนามกอล์ฟ
    และทุกแปลง ได้ถูกขายให้กับบุคคลทั่วไป โดยมีการจัดสรรที่ดินเพิ่มเติมไว้จำนวน 20 แปลง
    เพื่อพัฒนาเป็นบ้านพักในโครงการ ลากูน่า เรสซิเด้นท์
    ซึ่งเป็นการขายบ้านพร้อมที่ดินที่ได้เปิดตัวไปแล้วในปี 2544 และขายหมดในปี 2546
    สำหรับโครงการถัดมา คือ โครงการ “ลากูน่า ทาวน์โฮมส์” ได้มีการเปิดตัวไปในปี 2545
    ขายหมดไปในปี 2547 โดยโครงการพัฒนาสำหรับ ลากูน่า เรสซิเด้นท์ และลากูน่า
    ทาวน์โฮมส์ ยังคงดำเนินการก่อสร้าง และมีการขายออกไปอย่างต่อเนื่อง ทั้งบนที่ดินใน
    ลากูน่า ภูเก็ต และที่ดินที่ติดกับ ลากูน่า ภูเก็ต
    โครงการพัฒนาที่ดินจัดสรรล่าสุดที่ได้เปิดขายไปคือ ลากูน่า วิลเลจ เฟส 1 ซึ่งประกอบด้วย
    บ้านพักลากูน่า วิลเลจ จำนวน 36 หลัง ลากูน่า ทาวน์โฮมส์ จำนวน 56 หลัง และลากูน่า
    เรสซิเด้นท์ จำนวน 49 หลัง

-   บ้านพักบันยัน ทรี แบบ 2 ห้องนอนพร้อมสระว่ายน้ำ (Two Bedroom Pool Villas)
    เป็นโครงการพัฒนาหรูหราที่ผนวกเข้ากับโรงแรมบันยัน ทรี ภูเก็ต บ้านพักทั้งหมด 12 หลัง
    ในโครงการเฟส 1 ได้ขายให้กับบุคคลทั่วไป ส่วนโครงการเฟส 2 ประกอบด้วยบ้านพักจำนวน
    14 หลัง ได้ก่อสร้างแล้วเสร็จในปี 2548 และขายให้บุคคลทั่วไปเช่นกัน
    โดยเจ้าของบ้านพักอาจได้รับผลตอบแทนจากการลงทุนโดยทำสัญญาให้บริษัท บันยัน ทรี โฮเท็ล
    แอนด์ รีสอร์ท จำกัด บริหารจัดการหาผลประโยชน์

-   บ้านพักบันยัน ทรี ภูเก็ต แบบพร้อมสระว่ายน้ำ 2 สระ (Double Pool Villas) จำนวน
    22 หลัง เป็นโครงการพัฒนาหรูหราที่ผนวกเข้ากับโรงแรมบันยัน ทรี ภูเก็ต โดยบ้านพัก 8
    หลัง ได้ถูกขายออกไปในปี 2549 นอกจากนี้ยังมีการก่อสร้างบ้านพักดุสิต ลากูน่า จำนวน 28
    หลัง เพื่อขายแก่บุคคลทั่วไป อยู่ในบริเวณ ดุสิต ลากูน่า รีสอร์ท โดยทั้ง 2 โครงการนี้
    เจ้าของห้องอาจได้รับผลตอบแทนจากการลงทุน โดยทำสัญญาให้บริษัท บันยัน ทรี โฮเท็ล
    แอนด์ รีสอร์ท จำกัด และบริษัท ดุสิต โฮเท็ล แอนด์ รีสอร์ท จำกัด ตามลำดับ
    บริหารจัดการหาผลประโยชน์ให้

-   ลากูน่า ลากูน่า ฮอลิเดย์ คลับ
    เป็นการดำเนินธุรกิจโดยการขายสิทธิให้แก่สมาชิกสำหรับการพักผ่อนประจำปี
    ในรีสอร์ทดังต่อไปนี้ ลากูน่า ฮอลิเดย์ คลับ ภูเก็ต รีสอร์ท (ซึ่งมีห้องพักจำนวน 79 ห้อง
    และเปิดให้บริการเมื่อเดือนตุลาคม 2549) โรมแรมอัลลามันดา ลากูน่า ภูเก็ต
    โรงแรมเชอราตัน แกรนด์ ลากูน่า ภูเก็ต โรงแรมเชอราตัน ไพรเวท พูล เรสซิเดนส์
    และโรงแรมอังสนา รีสอร์ท แอนด์ สปา บินตัน โรงแรมสปริงฟิลด์ ชะอำ
    และโรงแรมเชียงใหม่ ทวิน พีคส์

-   ส่วนที่จังหวัดเชียงรายเป็นโครงการพัฒนาที่อยู่อาศัย ชื่อว่า ลากูน่า โฮมส์ เชียงราย
    โครงการนี้ปัจจุบันถูกระงับไว้ชั่วคราว

  ตลาดอสังหาริมทรัพย์ในภูเก็ตยังคงเฟื่องฟู
  และคาดว่าจะยังคงมีการเติบโตต่อไปอย่างต่อเนื่องจากการที่มีผู้ประกอบการเข้ามาในตลาดมากขึ้นเรื่อยๆ

อื่นๆ

  นอกจากนั้น ลากูน่า ภูเก็ต ยังมีสิ่งอำนวยความสะดวกอื่นๆ เช่น

-   สนามกอล์ฟ 18 หลุม

-   โครงการฝึกอบรมการจัดการแบบกลางแจ้ง

-   ศูนย์การค้าคาแนล วิลเลจ

-   ร้านจำหน่ายสินค้าหัตถกรรม และของที่ระลึก (Banyan Tree Gallery)

-   โบสถ์สำหรับประกอบพิธีวิวาห์

  นอกจากนี้บริษัทฯ ยังมีรายได้จาก สำนักงานให้เช่าในกรุงเทพฯ
  (ได้มาเนื่องจากการซื้อบริษัทไทยวาพลาซ่า จำกัด ในเดือนมีนาคม 2548)

  2. ปัจจัยความเสี่ยงหลัก

ปัจจัยความเสี่ยงหลักที่ส่งผลกระทบต่อธุรกิจและผลการดำเนินงานด้านการเงินของบริษัทฯ
ได้กล่าวไว้ในข้อมูลส่วนที่ 2 หัวข้อที่ 1 โดย สามารถสรุปได้ดังต่อไปนี้

-   ความผันผวนของอัตราแลกเปลี่ยน

-   สภาพเศรษฐกิจและสถานการณ์การท่องเที่ยวของประเทศไทย

-   สภาพการแข่งขันทางธุรกิจ

  - แหล่งท่องเที่ยว

  - ธุรกิจโรงแรม

  - สภาวะนอกฤดูกาลท่องเที่ยว

-   ความเสี่ยงจากการดำเนินงานในธุรกิจการให้บริการ

-   ความเสี่ยงในการบริหารงาน

-   กรรมสิทธิ์ในที่ดิน

-   กฎหมายแรงงาน

  3. โครงสร้างของกลุ่ม

กลุ่มบริษัทฯ ถือหุ้นโดยผู้ถือหุ้นหลัก 2 ราย ได้แก่

-   บริษัท บันยัน ทรี โฮลดิ้งส์ จำกัด และบริษัทย่อย ถือหุ้นอยู่ร้อยละ 48.39 และ

-   บริษัท ไทยวา จำกัด (มหาชน) ถือหุ้นอยู่ร้อยละ 34.78

  บริษัทฯ มีบริษัทย่อยจำนวนหลายบริษัท โดยโครงสร้างของกลุ่มได้ถูกระบุไว้ในหน้า 20 ทั้งนี้
  บริษัทฯ ถือหุ้น ในบริษัทย่อย ส่วนใหญ่ อยู่ร้อยละ 100 ส่วนบริษัทย่อยหลักที่ดำเนินงานอยู่ที่บริษัทฯ
  ไม่ได้ถือหุ้นเองทั้งหมด มีดังนี้

-   บริษัท ลากูน่า บีช คลับ จำกัด และบริษัทย่อย (บริษัทฯ มีส่วนได้เสียในอัตราร้อยละ50)

-   บริษัท บันยัน ทรี แกลเลอรี่ (ประเทศไทย) จำกัด (บริษัทฯ มีส่วนได้เสียในอัตราร้อยละ
    51)

-   บริษัท บันยัน ทรี แกลเลอรี่ (สิงคโปร์) จำกัด (บริษัทฯ มีส่วนได้เสียในอัตราร้อยละ 51)

-   บริษัท ลิเจียง บันยัน ทรี โฮเท็ล จำกัด (บริษัทฯ มีส่วนได้เสียในอัตราร้อยละ 70 ) –
    หมายเหตุ ตั้งแต่วันที่ 1 มกราคม 2550 อัตราส่วนได้เสียของบริษัท ลากูน่า บันยัน ทรี จำกัด
    ในบริษัท ลิเจียง บันยัน ทรี โฮเท็ล จำกัด ที่บริษัทฯ ถืออยู่โดยทางอ้อมลดลงจากร้อยละ
    70.00 เป็นร้อยละ 49.04

-   บริษัท ลากูน่าเซอร์วิส จำกัด (บริษัทฯ มีส่วนได้เสียในอัตราร้อยละ 89.2)

  ในระหว่างปี บริษัทฯ มีรายการทางธุรกิจที่สำคัญกับบริษัทย่อย บริษัทร่วม และบริษัทที่เกี่ยวข้อง
  (เกี่ยวข้องโดยการถือหุ้น การมีผู้ถือหุ้นกรรมการ และหรือการบริหารงานบางส่วนร่วมกัน)

  จากลักษณะธุรกิจ และลักษณะโครงสร้างที่ซับซ้อนภายในกลุ่มบริษัทฯ
  ทำให้เกิดรายการระหว่างกันเป็นจำนวนมาก ทั้งนี้ ลากูน่า ภูเก็ต
  เป็นรีสอร์ทแบบครบวงจร ซึ่งประกอบด้วยโรงแรม และการให้บริการต่างๆ
  ภายใต้การดำเนินงานของบริษัทต่างๆ ในกลุ่มบริษัทฯ
  ด้วยเหตุนี้จึงเกิดรายการระหว่างกันเป็นจำนวนมาก
  ซึ่งพิจารณาแล้วว่ามีความจำเป็นและมีความสมเหตุสมผลในการดำเนินงานของ
  ลากูน่า ภูเก็ต โดยลักษณะรายการระหว่างกัน นโยบายการกำหนดราคา และสัญญาที่เกี่ยวข้อง
  ได้สรุปไว้ในข้อมูลส่วนที่ 11 รวมถึง
  คำบรรยายโดยละเอียดของรายการระหว่างกันที่มีสาระสำคัญ

4. ผลการดำเนินงานด้านการเงิน

ตารางสรุปผลการดำเนินงานสำหรับปีสิ้นสุดวันที่ 31 ธันวาคม 2549 ดังที่แสดงไว้ต่อไปนี้

  ------------------------------------- ----------- ----------- -----------
                                        2549        2548        2547

  รายได้                                                         

  รายได้จากกิจการโรงแรม                   3,590       2,306       2,804

  รายได้จากกิจการพัฒนาอสังหาริมทรัพย์          2,328       750         1,052

  รายได้จากให้เช่าสำนักงาน                  81          101         -

  ดอกเบี้ยรับ                              27          9           12

  รายได้อื่น                               130         40          91

                                        6,156       3,206       3,959

  กำไรก่อนดอกเบี้ยจ่ายและภาษีเงินได้           1,565       162         1,202

  ดอกเบี้ยจ่าย                             (202)       (138)       (40)

  ภาษีเงินได้นิติบุคคล                        (228)       (46)        (157)

  ส่วนของผู้ถือหุ้นส่วนน้อย                     (22)        (12)        (79)

  รายการพิเศษ                            -           14          (41)

  กำไรสุทธิ                               1,113       (20)        885
  ------------------------------------- ----------- ----------- -----------

  บริษัทฯ มีผลกำไรสุทธิสำหรับปีสิ้นสุดวันที่ 31 ธันวาคม 2549 เท่ากับ 1,113 ล้านบาท
  เพิ่มขึ้นจากปีก่อน 1,133 ล้านบาท
  เป็นผลมาจากการฟื้นตัวของธุรกิจภายหลังเหตุการณ์ภัยพิบัติสึนามิ
  ซึ่งส่งผลกระทบอย่างรุนแรงต่อธุรกิจการท่องเที่ยวในภูเก็ตในปี 2548
  ประกอบกับผลการดำเนินงานที่ดีเยี่ยมของธุรกิจการขายอสังหาริมทรัพย์
  และธุรกิจขายสิทธิการพักในที่พักตากอากาศ

  ผลกำไรบางส่วนถูกหักลบกับผลขาดทุนของโรงแรมบันยัน ทรี ลิเจียง
  ที่ได้เริ่มเปิดดำเนินการในเดือนเมษายน 2549
  และผลขาดทุนจากธุรกิจให้เช่าพื้นที่สำนักงานที่อาคารไทยวา 2 ในกรุงเทพฯ
  เนื่องจากมีการยกเลิกสัญญาเช่าเพื่อปรับปรุงพื้นที่เป็นห้องพักของโรงแรม

  ประเด็นสำคัญอื่นๆ มีดังนี้

-   รายได้ดอกเบี้ยเพิ่มขึ้น 18 ล้านบาท
    เนื่องจากการเพิ่มขึ้นของจำนวนสมาชิกจากการขายสิทธิการพักในที่พักตากอากาศที่ลูกค้าเลือกจ่ายแบบผ่อนชำระ

-   ค่าใช้จ่ายในการขายและการบริหารเพิ่มขึ้น 13 ล้านบาท
    สาเหตุหลักเป็นผลจากการเพิ่มขึ้นของเงินเดือน ค่าจ้างและค่าใช้จ่ายทางกฎหมาย ทั้งนี้
    ค่าใช้จ่ายทางกฎหมายที่เพิ่มขึ้นส่วนใหญ่เกี่ยวกับการเรียกร้องค่าสินไหมทดแทนจากบริษัทประกันภัยสำหรับ
    ความเสียหายซึ่งเกิดกับทรัพย์สินและการหยุดชะงักของธุรกิจอันสืบเนื่องจากเหตุการณ์ภัยพิบัติสึนามิ
    และกรณีพิพาทเกี่ยวกับที่ดิน

-   ผลกำไรจากอัตราแลกเปลี่ยนจำนวน 88 ล้านบาท
    ซึ่งเกิดจากค่าเงินบาทที่แข็งค่าขึ้นเมื่อเปรียบเทียบกับค่าเงินเหรียญสหรัฐฯ ในปี 2549

-   ค่าเสื่อมราคาเพิ่มขึ้นจำนวน 56 ล้านบาทเป็นผลจากโรมแรมบันยัน ทรี ลิเจียง ที่เปิดใหม่
    การขยายห้องพัก 45 ห้องของโรงแรม เชอราตัน แกรนด์ ลากูน่า ภูเก็ต
    และการคิดค่าเสื่อมราคาทั้งปีของโรมแรมบันยัน ทรี กรุงเทพ และอาคารไทยวา 1
    และอาคาร ไทยวา 2 (ที่ซื้อมาในเดือนมีนาคม 2548)

-   ดอกเบี้ยจ่ายเพิ่มขึ้นจำนวน 64 ล้านบาท เป็นผลมาจากการเบิกเงินกู้ เพื่อใช้ในการซื้อบริษัท
    ไทยวาพลาซ่า จำกัด ใช้ในการก่อสร้างขยายห้องพักใน ลากูน่า ภูเก็ต
    และใช้ในการก่อสร้างโรงแรมบันยัน ทรี ลิเจียง
    รวมทั้งเป็นผลจากการเพิ่มขึ้นของอัตราดอกเบี้ย ในระหว่างปี

-   ภาษีเงินได้นิติบุคคลสูงกว่าปีก่อนจำนวน 182 ล้านบาท
    เนื่องจากผลกำไรจากการดำเนินงานที่เพิ่มขึ้นอย่างมีนัยสำคัญในปี 2549

-   กำไรสุทธิส่วนที่เป็นของผู้ถือหุ้นส่วนน้อยในบริษัทย่อย สูงกว่าปีก่อน
    เนื่องจากการเพิ่มขึ้นของกำไรสุทธิปีของโรงแรมและธุรกิจขายสินค้าของที่ระลึก (Gallery
    operation)

  จากเหตุผลดังกล่าวข้างต้น ทำให้บริษัทฯ
  มีผลการดำเนินงานสุทธิเพิ่มขึ้นเมื่อเทียบกับช่วงเวลาเดียวกันของปีก่อน